ANT1 internet world | Αναμένοντας τις αποφάσεις για Λέβι (πληροφορίες)
Αναμένοντας τις αποφάσεις για Λέβι (πληροφορίες)
Πραγματοποιήθηκε χθες πολύωρη έκτακτη συνεδρία του Διοικητικού Συμβουλίου της Ανόρθωσης.
Δεν πάρθηκε οριστική απόφαση για το θέμα Ρόνι Λέβι. Κάτι που ωστόσο αναμένεται να γίνει σήμερα. Όλα τα ενδεχόμενα είναι ανοικτά από τη στιγμή που δεν βγήκε ανακοίνωση αν και οι πληροφορίες φέρουν τον Ισραηλινό τεχνικό στην πόρτα της εξόδου..
ΔΕΙΤΕ ΤΙΣ ΠΛΗΡΟΦΟΡΙΕΣ ΠΟΥ ΜΕΤΕΔΩΣΕ Ο ΑΝΤ1
Ανδρέας Παντελή και Ρόνι Λέβι συναντήθηκαν σήμερα με προφανές θέμα συζήτησης. Πως θα μπορούσε δηλαδή, να λυθεί η μεταξύ τους συνεργασία και να σπάσει το διετές συμβόλαιο που είχαν υπογράψει στο τέλος του περασμένου Μαρτίου. Φαίνεται ότι δεν υπάρχει κάποιο πρόβλημα και απόψε ή αύριο αναμένεται ότι θα βγει η ανακοίνωση του διαζυγίου.
Την ίδια ώρα φουντώνει η φημολογία για την επόμενη μέρα και τον πιθανό αντικαταστάτη του Ρόνι Λέβι. Δύο γνώριμοι μας από την πολυετή παρουσία τους στα Κυπριακά γήπεδα, Τιμούρ Κετσπάγια και Τόμας Κρίστιανσεν είναι ελεύθεροι και στην πρώτη γραμμή των συζητήσεων. Όμως όπως πληροφορείται ο ΑΝΤ1 στο παρόν στάδιο δεν υπάρχει καμία θετική ένδειξη ούτε για τον ένα ούτε για τον άλλο.
Σύμφωνα με ασφαλείς πληροφορίες του ΑΝΤ1 η Ανόρθωση κοιτάζει ήδη προς άλλες περιπτώσεις προπονητών στο εξωτερικό.